CELEX: 62013CA0388
Language: sl
Date: 2015-04-16 00:00:00
Title: Zadeva C-388/13: Sodba Sodišča (prvi senat) z dne 16. aprila 2015 (predlog za sprejetje predhodne odločbe Kúria – Madžarska) – v postopku, ki ga je začel Nemzeti Fogyasztóvédelmi Hatóság (Predhodno odločanje — Direktiva 2005/29/ES — Nepoštene poslovne prakse — Napačna informacija, ki jo je podjetje za telekomunikacije posredovalo enemu izmed naročnikov in ki je slednjemu povzročila dodatne stroške — Opredelitev „zavajajoče poslovne prakse“)

15.6.2015   
            
            
               SL
            
            
               Uradni list Evropske unije
            
            
               C 198/3
            
         Sodba Sodišča (prvi senat) z dne 16. aprila 2015 (predlog za sprejetje predhodne odločbe Kúria – Madžarska) – v postopku, ki ga je začel Nemzeti Fogyasztóvédelmi Hatóság
   (Zadeva C-388/13) (1)
   
   ((Predhodno odločanje - Direktiva 2005/29/ES - Nepoštene poslovne prakse - Napačna informacija, ki jo je podjetje za telekomunikacije posredovalo enemu izmed naročnikov in ki je slednjemu povzročila dodatne stroške - Opredelitev „zavajajoče poslovne prakse“))
   (2015/C 198/04)
   Jezik postopka: madžarščina
   
      Predložitveno sodišče
   
   Kúria
   
      Stranki v postopku v glavni stvari
   
   
      Tožeča stranka: Nemzeti Fogyasztóvédelmi Hatóság
   
      Tožena stranka: UPC Magyarország Kft.
   
      Izrek
   
   
               1.
            
            
               Direktivo Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta („Direktiva o nepoštenih poslovnih praksah“) je treba razlagati tako, da je treba posredovanje napačne informacije trgovca potrošniku, kot je to iz postopka v glavni stvari, opredeliti kot „zavajajočo poslovno prakso“ v smislu te direktive, čeprav se to posredovanje nanaša samo na enega potrošnika.
            
         
               2.
            
            
               Direktivo 2005/29 je treba razlagati tako, da če poslovna praksa izpolnjuje vsa merila iz člena 6(1), na podlagi katerih se šteje, da je zavajajoča v razmerju do potrošnika, ni treba preveriti, ali je taka praksa v nasprotju z zahtevami poklicne skrbnosti na podlagi člena 5(2)(a) navedene direktive, da bi se lahko veljavno štela za nepošteno in zato prepovedano na podlagi člena 5(1) te direktive.
            
         
      (1)  UL C 304, 19.10.2013.